Deadpool & Wolverine streamer om to uger

I februar måned slog traileren alle rekorder. Nu kan hele filmen Deadpool & Wolverine snart streames, hvis man har abonnement hos Disney+. Datoen er fastlagt til den 12. november. Filmen har forlængst aftjent sin værnepligt i biograferne, ligesom den i et stykke tid har kunnet købes digitalt.

Sammen med datoen har Disney også frigivet en ny, latrinær, tv-spot, der kan ses herunder:

I pressematerialet forklarer Disney handlingen således:

“Marvel Studios præsenterer deres største fejltagelse til dato – Deadpool & Wolverine. En sløv Wade Wilson knokler i det civile liv. Hans dage som den moralsk fleksible lejesoldat, Deadpool, ligger bag ham. Da hans hjemverden står over for en eksistentiel trussel, må Wade modvilligt klæde sig på igen med en endnu mere modvillig… modvilligst? Han skal overbevise en modvillig Wolverine om at… åh for helvede, bare se filmen. Synopser er dumme”.

Shawn Levy instruerer Deadpool & Wolverine som naturligvis har Ryan Reynolds og Hugh Jackman i de bærende roller. Herudover medvirker bl.a. Emma Corrin, Morena Baccarin, Rob Delaney, Leslie Uggams, Karan Soni og Matthew Macfadyen.

Deadpool & Wolverine streamer om to uger